Ericu950/Stoicheia-meter-silver huggingface dataset:
ἐβουλεύοντο δ οἱ βασιλεῖς οὐκ εὐθὺς ἐν κοινῷ μετ ἀλλήλων , ἀλλ ἑκάτερος πρότερον ἰδίᾳ μετὰ τῶν ἑκατόν , εἶθ οὕτως εἰς τ αὐτὸν ἅπαντας συνῆγον 0 .
ᾤκει δὲ Τάτιος μὲν ὅπου νῦν ὁ τῆς Μονήτης ναός ἐστι , Ῥωμύλος δὲ παρὰ τοὺς λεγομένους βαθμοὺς καλῆς ἀκτῆς 0 .
οὗτοι δ εἰσὶ περὶ τὴν εἰς τὸν ἱππόδρομον τὸν μέγαν ἐκ Παλατίου κατάβασιν .
ἐνταῦθα δὲ καὶ τὴν κράνειαν ἔφασαν τὴν ἱερὰν γεγονέναι , μυθολογοῦντες ὅτι πειρώμενος ὁ Ῥωμύλος αὑτοῦ λόγχην ἀκοντίσειεν ἀπὸ τοῦ Ἀουεντίνου , τὸ ξυστὸν ἔχουσαν κρανείας ·
καταδύσης δὲ τῆς αἰχμῆς εἰς βάθος , ἀνασπάσαι μὲν οὐδεὶς πειρωμένων πολλῶν ἴσχυσε , τὸ δὲ ξύλον ἔστεξεν ἡ γῆ ζώφυτος οὖσα , καὶ βλαστοὺς ἀνῆκε καὶ στέλεχος εὐμέγεθες κρανείας ἔθρεψε .
τοῦτο δ οἱ μετὰ Ῥωμύλον ὡς ἕν τι τῶν ἁγιωτάτων ἱερῶν φυλάττοντες καὶ σεβόμενοι περιετείχισαν .
ὅτῳ δὲ προσιόντι δόξειε μὴ θαλερὸν εἶναι μη δὲ χλωρόν , ἀλλ οἷον ἀτροφεῖν καὶ φθίνειν , ὁ μὲν εὐθὺς ἔφραζε κραυγῇ τοῖς προστυγχάνουσιν , οἱ δ ὥσπερ ἐμπρησμῷ βοηθοῦντες ἐβόων ὕδωρ , ὕδωρ , καὶ συνέτρεχον πανταχόθεν ἀγγεῖα πλήρη κομίζοντες ἐπὶ τὸν τόπον 0 1 .
γαΐου δὲ Καίσαρος ὥς φασι τὰς ἀναβάσεις ἐπισκευάζοντος , καὶ τῶν τεχνιτῶν περιορυττόντων τὰ πλησίον , ἔλαθον αἱ ῥίζαι κακωθεῖσαι παντάπασι , καὶ τὸ φυτὸν ἐμαράνθη .
μῆνας μὲν οὖν οἱ Σαβῖνοι τοὺς Ῥωμαίων ἐδέξαντο , καὶ περὶ αὐτῶν ὅσα καλῶς εἶχεν , ἐν τῷ Νομᾶ βίῳ γέγραπται ·
θυρεοῖς δὲ τοῖς ἐκείνων ὁ Ῥωμύλος ἐχρήσατο , καὶ μετέβαλε τὸν ὁπλισμὸν ἑαυτοῦ τε καὶ τῶν Ῥωμαίων , Ἀργολικὰς πρότερον ἀσπίδας φορούντων .
ἑορτῶν δὲ καὶ θυσιῶν ἀλλήλοις μετεῖχον , ἃς μὲν ἦγε τὰ γένη πρότερον οὐκ ἀνελόντες , ἑτέρας δὲ θέμενοι καινάς , ὧν ἥ τε τῶν Ματρωναλίων ἐστί , δοθεῖσα ταῖς γυναιξὶν ἐπὶ τῇ τοῦ πολέμου καταλύσει , καὶ ἡ τῶν Καρμενταλίων 0 .
τὴν δὲ Καρμένταν οἴονταί τινες Μοῖραν εἶναι κυρίαν ἀνθρώπων γενέσεως ·
διὸ καὶ τιμῶσιν αὐτὴν αἱ μητέρες ·
οἱ δὲ τὴν  τοῦ  Εὐάνδρου τοῦ Ἀρκάδος γυναῖκα , μαντικήν τινα καὶ φοιβαστικὴν ἐμμέτρων χρησμῶν γενομένην , Καρμένταν ἐπονομασθῆναι  τὰ γὰρ ἔπη κάρμενα καλοῦσι  0 ·
νικοστράτη δ ἦν ὄνομα κύριον αὐτῇ .
καὶ τοῦτο μὲν ὁμολογεῖται ·
τὴν δὲ Καρμένταν ἔνιοι πιθανώτερον ἀφερμηνεύουσιν οἷον ἐστερημένην νοῦ διὰ τὰς ἐν τοῖς ἐνθουσιασμοῖς παραφροσύνας 0 .
τὸ μὲν γὰρ στέρεσθαι καρῆρε , μέντεμ δὲ τὸν νοῦν ὀνομάζουσι 0 .
περὶ δὲ τῶν Παριλίων προείρηται .
τὰ δὲ Λουπερκάλια τῷ μὲν χρόνῳ δόξειεν ἂν εἶναι καθάρσια ·
δρᾶται γὰρ ἐν ἡμέραις ἀποφράσι τοῦ Φεβρουαρίου μηνός , ὃν καθάρσιον ἄν τις ἑρμηνεύσειε , καὶ τὴν ἡμέραν ἐκείνην τὸ παλαιὸν ἐκάλουν Φεβράτην .
τ οὔνομα δὲ τῆς ἑορτῆς ἑλληνιστὶ σημαίνει Λύκαια , καὶ δοκεῖ διὰ τοῦτο παμπάλαιος ἀπ Ἀρκάδων εἶναι τῶν περὶ Εὔανδρον .
ἀλλὰ τοῦτο μὲν κοινόν ἐστι ·
δύναται γὰρ ἀπὸ τῆς λυκαίνης γεγονέναι τ οὔνομα .
καὶ γὰρ ἀρχομένους τῆς περιδρομῆς τοὺς Λουπέρκους ὁρῶμεν ἐντεῦθεν , ὅπου τὸν Ῥωμύλον ἐκτεθῆναι λέγουσι .
τὰ δὲ δρώμενα τὴν αἰτίαν ποιεῖ δυστόπαστον ·
σφάττουσι γὰρ αἶγας , εἶτα μειρακίων δυοῖν ἀπὸ γένους προσαχθέντων αὐτοῖς , οἱ μὲν ᾑμαγμένῃ μαχαίρᾳ τοῦ μετώπου θιγγάνουσιν , ἕτεροι δ ἀπομάττουσιν εὐθύς , ἔριον βεβρεγμένον γάλακτι προσφέροντες ·
γελᾶν δὲ δεῖ τὰ μειράκια μετὰ τὴν ἀπόμαξιν .
ἐκ δὲ τούτου τὰ δέρματα τῶν αἰγῶν κατατεμόντες , διαθέουσιν ἐν περιζώσμασι γυμνοί , τοῖς σκύτεσι τὸν ἐμποδὼν παίοντες .
αἱ δ ἐν ἡλικίᾳ γυναῖκες οὐ φεύγουσι τὸ παίεσθαι , νομίζουσαι πρὸς εὐτοκίαν καὶ κύησιν συνεργεῖν .
ἴδιον δὲ τῆς ἑορτῆς τὸ καὶ κύνα θύειν τοὺς Λουπέρκους 0 .
βούτας δέ τις , αἰτίας μυθώδεις ἐν ἐλεγείοις περὶ τῶν Ῥωμαϊκῶν ἀναγράφων , φησὶ τοῦ Ἀμουλίου τοὺς περὶ τὸν Ῥωμύλον κρατήσαντας ἐλθεῖν δρόμῳ μετὰ χαρᾶς ἐπὶ τὸν τόπον , ἐν ᾧ νηπίοις οὖσιν αὐτοῖς ἡ λύκαινα θηλὴν ὑπέσχε , καὶ μίμημα τοῦ τότε δρόμου τὴν ἑορτὴν ἄγεσθαι , καὶ τρέχειν τοὺς ἀπὸ γένους τοὺς ἐμποδίους τύπτοντας , ὅπως τότε φάσγαν ἔχοντες ἐξ Ἄλβης ἔθεον Ῥωμύλος ἠδὲ Ῥέμος .
καὶ τὸ μὲν ξίφος ᾑμαγμένον προσφέρεσθαι τῷ μετώπῳ τοῦ τότε φόνου καὶ κινδύνου σύμβολον , τὴν δὲ διὰ τοῦ γάλακτος ἀποκάθαρσιν ὑπόμνημα τῆς τροφῆς αὐτῶν εἶναι 0 .
γάιος δὲ Ἀκίλιος ἱστορεῖ πρὸ τῆς κτίσεως τὰ θρέμματα τῶν περὶ τὸν Ῥωμύλον ἀφανῆ γενέσθαι ·
τοὺς δὲ τῷ Φαύνῳ προσευξαμένους ἐκδραμεῖν γυμνοὺς ἐπὶ τὴν ζήτησιν , ὅπως ὑπὸ τοῦ ἱδρῶτος μὴ ἐνοχλοῖντο ·
καὶ διὰ τοῦτο γυμνοὺς περιτρέχειν τοὺς Λουπέρκους 0 .
τὸν δὲ κύνα φαίη τις ἄν , εἰ μὲν ἡ θυσία καθαρμός ἐστι , θύεσθαι καθαρσίῳ χρωμένων αὐτῷ ·
καὶ γὰρ Ἕλληνες ἔν τε τοῖς καθαρσίοις σκύλακας ἐκφέρουσι καὶ πολλαχοῦ χρῶνται τοῖς λεγομένοις περισκυλακισμοῖς ·
εἰ δὲ τῇ λυκαίνῃ χαριστήρια ταῦτα καὶ τροφεῖα καὶ σωτήρια Ῥωμύλου τελοῦσιν , οὐκ ἀτόπως ὁ κύων σφάττεται ·
λύκοις γάρ ἐστι πολέμιος ·
εἰ μὴ νὴ Δία κολάζεται τὸ ζῷον ὡς παρενοχλοῦν τοὺς Λουπέρκους ὅταν περιθέωσι 0 .
λέγεται δὲ καὶ τὴν περὶ τὸ πῦρ ἁγιστείαν Ῥωμύλον καταστῆσαι πρῶτον , ἀποδείξαντα παρθένους ἱερὰς Ἑστιάδας προσαγορευομένας .
οἱ δὲ τοῦτο μὲν εἰς Νομᾶν ἀναφέρουσι , τὰ δ ἄλλα τὸν Ῥωμύλον θεοσεβῆ διαφερόντως , ἔτι δὲ μαντικὸν ἱστοροῦσι γενέσθαι , καὶ φορεῖν ἐπὶ μαντικῇ τὸ καλούμενον λίτυον ·
ἔστι δὲ καμπύλη ῥάβδος , ᾗ τὰ πλινθία καθεζομένους ἐπ οἰωνῶν διαγράφειν .
τοῦτο δ ἐν Παλατίῳ φυλαττόμενον ἀφανισθῆναι , περὶ τὰ Κελτικὰ τῆς πόλεως ἁλούσης 0 ·
εἶτα μέντοι τῶν βαρβάρων ἐκπεσόντων εὑρεθῆναι κατὰ τέφρας βαθείας , ἀπαθὲς ὑπὸ τοῦ πυρὸς ἐν πᾶσι τοῖς ἄλλοις ἀπολωλόσι καὶ διεφθαρμένοις .
ἔθηκε δὲ καὶ νόμους τινάς , ὧν σφοδρὸς μέν ἐστιν ὁ γυναικὶ μὴ διδοὺς ἀπολείπειν ἄνδρα , γυναῖκα δὲ διδοὺς ἐκβάλλειν ἐπὶ φαρμακείᾳ τέκνων ἢ κλειδῶν ὑποβολῇ καὶ μοιχευθεῖσαν ·
εἰ δ ἄλλως τις ἀποπέμψαιτο , τῆς οὐσίας αὐτοῦ τὸ μὲν τῆς γυναικὸς εἶναι , τὸ δὲ τῆς Δήμητρος ἱερὸν κελεύων 0 ·
τὸν δ ἀποδόμενον γυναῖκα θύεσθαι χθονίοις θεοῖς .
ἴδιον δὲ τὸ μηδεμίαν δίκην κατὰ πατροκτόνων ὁρίσαντα , πᾶσαν ἀνδροφονίαν πατροκτονίαν προσειπεῖν , ὡς τούτου μὲν ὄντος ἐναγοῦς , ἐκείνου δ ἀδυνάτου 0 1 .
καὶ μέχρι χρόνων πολλῶν ἔδοξεν ὀρθῶς ἀπογνῶναι τὴν τοιαύτην ἀδικίαν ·
οὐδεὶς γὰρ ἔδρασε τοιοῦτον οὐδὲν ἐν Ῥώμῃ σχεδὸν ἐτῶν ἑξακοσίων διαγενομένων , ἀλλὰ πρῶτος μετὰ τὸν Ἀννιβιακὸν πόλεμον ἱστορεῖται Λεύκιος Ὅστιος πατροκτόνος γενέσθαι .
ταῦτα μὲν οὖν ἱκανὰ περὶ τούτων 0 .
ἔτει δὲ πέμπτῳ τῆς Τατίου βασιλείας οἰκεῖοί τινες αὐτοῦ καὶ συγγενεῖς πρέσβεσιν ἀπὸ Λαυρέντου βαδίζουσιν εἰς Ῥώμην ἐντυχόντες καθ ὁδόν , ἐπεχείρουν ἀφαιρεῖσθαι τὰ χρήματα βίᾳ , καὶ μὴ προϊεμένους ἀλλ ἀμυνομένους ἀνεῖλον .
ἔργου δὲ δεινοῦ τολμηθέντος , ὁ μὲν Ῥωμύλος εὐθὺς δεῖν ᾤετο κολάζεσθαι τοὺς ἀδικήσαντας , ὁ δὲ Τάτιος ἐξέκρουε καὶ παρῆγε .
καὶ τοῦτο μόνον αὐτοῖς ὑπῆρξεν αἴτιον ἐμφανοῦς διαφορᾶς ·
τὰ δ ἄλλα κατακοσμοῦντες ἑαυτούς , ὡς ἔνι μάλιστα κοινῶς ἐχρῶντο καὶ μεθ ὁμονοίας τοῖς πράγμασιν .
οἱ δὲ τῶν ἀνῃρημένων οἰκεῖοι πάσης ἐξειργόμενοι δίκης νομίμου διὰ τὸν Τάτιον , ἀποκτιννύουσιν αὐτὸν ἐν Λαβινίῳ θύοντα μετὰ Ῥωμύλου προσπεσόντες , τὸν δὲ Ῥωμύλον ὡς δίκαιον ἄνδρα πρ οὔπεμψαν εὐφημοῦντες .
ὁ δὲ τὸ μὲν σῶμα τοῦ Τατίου κομίσας ἐντίμως ἔθαψε , καὶ κεῖται περὶ τὸ καλούμενον Ἀρμιλούστριον ἐν Ἀουεντίνῳ , τῆς δὲ δίκης τοῦ φόνου παντάπασιν ἠμέλησεν .
ἔνιοι δὲ τῶν συγγραφέων ἱστοροῦσι , τὴν μὲν πόλιν τῶν Λαυρεντίων φοβηθεῖσαν ἐκδιδόναι τοὺς αὐτόχειρας Τατίου , τὸν δὲ Ῥωμύλον ἀφεῖναι , φήσαντα φόνον φόνῳ λελύσθαι .
τοῦτο δὲ λόγον μέν τινα παρέσχε καὶ ὑποψίαν , ὡς ἀσμένῳ γέγονεν αὐτῷ τὸ τοῦ συνάρχοντος ἀπαλλαγῆναι , τῶν δὲ πραγμάτων οὐδὲν διετάραξεν , οὐ δὲ διεστασίασε τοὺς Σαβίνους , ἀλλ οἱ μὲν εὐνοίᾳ τῇ πρὸς αὐτόν , οἱ δὲ φόβῳ τῆς δυνάμεως , οἱ δ ὡς θεῶν χρώμενον εἰς πᾶν εὐνοίᾳν , θαυμάζοντες διετέλουν 0 1 2 .
ἐθαύμαζον δὲ πολλοὶ καὶ τῶν ἐκτὸς ἀνθρώπων τὸν Ῥωμύλον , οἱ δὲ προγενέστεροι Λατῖνοι πέμψαντες αὐτῷ φιλίαν ἐποιήσαντο καὶ συμμαχίαν .
φιδήνας δ εἷλεν , ἀστυγείτονα τῆς Ῥώμης πόλιν , ὡς μὲν ἔνιοί φασιν , ἐξαίφνης τοὺς ἱππέας πέμψας καὶ κελεύσας ὑποτεμεῖν τῶν πυλῶν τοὺς στρόφιγγας , εἶτ ἐπιφανεὶς αὐτὸς ἀπροσδοκήτως ·
ἕτεροι δὲ λέγουσι προτέρους ἐκείνους ἐμβαλόντας ἐλάσασθαί τε λείαν καὶ καθυβρίσαι πολλὰ τὴν χώραν καὶ τὸ προάστειον , ἐνέδρας δὲ τὸν Ῥωμύλον θέμενον αὐτοῖς καὶ διαφθείραντα πολλοὺς λαβεῖν τὴν πόλιν .
οὐ μὴν ἀνεῖλεν οὐ δὲ κατέσκαψεν , ἀλλὰ Ῥωμαίων ἐποίησεν ἀποικίαν , δισχιλίους καὶ πεντακοσίους ἀποστείλας οἰκήτορας εἰδοῖς Ἀπριλίαις .
ἐκ τούτου λοιμὸς ἐμπίπτει , θανάτους μὲν αἰφνιδίους ἀνθρώποις ἄνευ νόσων ἐπιφέρων , ἁπτόμενος δὲ καὶ καρπῶν ἀφορίαις καὶ θρεμμάτων ἀγονίαις .
ὕσθη δὲ καὶ σταγόσιν αἵματος ἡ πόλις , ὥστε πολλὴν προσγενέσθαι τοῖς ἀναγκαίοις πάθεσι δεισιδαιμονίαν .
ἐπεὶ δὲ καὶ τοῖς τὸ Λαύρεντον οἰκοῦσιν ὅμοια συνέβαινεν , ἤδη παντάπασιν ἐδόκει τῶν ἐπὶ Τατίῳ συγκεχυμένων δικαίων ἐπί τε τοῖς πρέσβεσι φονευθεῖσι μήνιμα δαιμόνιον ἀμφοτέρας ἐλαύνειν τὰς πόλεις .
ἐκδοθέντων δὲ τῶν φονέων καὶ κολασθέντων παρ ἀμφοτέροις , ἐλώφησεν ἐπιδήλως τὰ δεινά , καὶ καθαρμοῖς ὁ Ῥωμύλος ἥγνισε τὰς πόλεις , οὓς ἔτι νῦν ἱστοροῦσιν ἐπὶ τῆς Φερεντίνης πύλης συντελεῖσθαι .
πρὶν δὲ λῆξαι τὸν λοιμόν , ἐπέθεντο Καμέριοι Ῥωμαίοις καὶ κατέδραμον τὴν χώραν , ὡς ἀδυνάτων ἀμύνεσθαι διὰ τὸ πάθος .
εὐθὺς οὖν ὁ Ῥωμύλος ἐστράτευσεν ἐπ αὐτούς , καὶ μάχῃ κρατήσας ἑξακισχιλίους ἀπέκτεινε , καὶ τὴν πόλιν ἑλών , τοὺς μὲν ἡμίσεις τῶν περιγενομένων εἰς Ῥώμην ἐξῴκισε , τῶν δ ὑπομενόντων διπλασίους ἐκ Ῥώμης μετῴκισεν εἰς τὴν Καμερίαν Σεξτιλίαις καλάνδαις .
τοσοῦτον αὐτῷ περιῆν πολιτῶν ἑκκαίδεκα ἔτη σχεδὸν οἰκοῦντι τὴν Ῥώμην .
ἐν δὲ τοῖς ἄλλοις λαφύροις καὶ χαλκοῦν ἐκόμισε τέθριππον ἐκ Καμερίας ·
τοῦτο δὲ ἀνέστησεν ἐν τῷ ἱερῷ τοῦ Ἡφαίστου , ποιησάμενος ἑαυτὸν ὑπὸ Νίκης στεφανούμενον .
οὕτω δὲ ῥωννυμένοις τοῖς πράγμασιν οἱ μὲν ἀσθενέστεροι τῶν προσοίκων ὑπεδύοντο καὶ τυγχάνοντες ἀδείας ἠγάπων , οἱ δὲ δυνατοὶ δεδιότες καὶ φθονοῦντες , οὐκ ᾤοντο δεῖν περιορᾶν , ἀλλ ἐνίστασθαι τῇ αὐξήσει καὶ κολούειν τὸν Ῥωμύλον .
πρῶτοι δὲ Τυρρηνῶν Οὐήϊοι , χώραν κεκτημένοι πολλὴν καὶ πόλιν μεγάλην οἰκοῦντες , ἀρχὴν ἐποιήσαντο πολέμου Φιδήνην ἀπαιτεῖν ὡς προσήκουσαν αὐτοῖς .
τὸ δ οὐκ ἄδικον ἦν μόνον , ἀλλὰ καὶ γελοῖον , ὅτι κινδυνεύουσι τότε καὶ πολεμουμένοις οὐ προσαμύναντες , ἀλλ ἐάσαντες ἀπολέσθαι τοὺς ἄνδρας , οἰκίας καὶ γῆν ἀπαιτοῖεν ἄλλων ἐχόντων .
καθυβρισθέντες οὖν ὑπὸ τοῦ Ῥωμύλου  ἐν  ταῖς ἀποκρίσεσι , δίχα διεῖλον ἑαυτούς , καὶ τῷ μὲν ἐπέκειντο τῷ Φιδηνατῶν στρατεύματι , τῷ δὲ πρὸς Ῥωμύλον ἀπήντων .
πρὸς μὲν οὖν Φιδήναις δισχιλίους Ῥωμαίων κρατήσαντες ἀπέκτειναν , ὑπὸ Ῥωμύλου δὲ νικηθέντες ὑπὲρ ὀκτακισχιλίους ἀπέβαλον .
αὖθις δὲ περὶ Φιδήνην ἐμαχέσαντο , καὶ τὸ μὲν πλεῖστον ἔργον αὐτοῦ Ῥωμύλου γενέσθαι , τέχνην τε μετὰ τόλμης πᾶσαν ἐπιδειξαμένου , ῥώμῃ τε καὶ ποδωκείᾳ πολὺ δόξαντος ἀνθρωπίνης κρείττονι κεχρῆσθαι , πάντες ὁμολογοῦσι , τὸ δ ὑπ ἐνίων λεγόμενον κομιδῇ μυθῶδές ἐστι , μᾶλλον δ ὅλως ἄπιστον , ὅτι μυρίων καὶ τετρακισχιλίων πεσόντων ὑπερημίσεις ἦσαν οὓς αὐτὸς ἰδίᾳ χειρὶ Ῥωμύλος ἔκτεινεν , ὅπου καὶ Μεσσήνιοι κόμπῳ χρήσασθαι δοκοῦσι περὶ Ἀριστομένους λέγοντες , ὡς τρὶς ἑκατομφόνια θύσειεν ἀπὸ Λακεδαιμονίων .
γενομένης δὲ τῆς τροπῆς , ἀφεὶς φεύγειν τοὺς περιόντας ὁ Ῥωμύλος ἐπ αὐτὴν ἐχώρει τὴν πόλιν ·
οἱ δ οὐκ ἠνέσχοντο μεγάλης συμφορᾶς γενομένης , ἀλλὰ δεηθέντες ὁμολογίαν ἐποιήσαντο καὶ φιλίαν εἰς ἔτη ἑκατόν , χώραν τε πολλὴν προέμενοι τῆς ἑαυτῶν , ἣν Σεπτεμπάγιον καλοῦσιν , ὅπερ ἐστὶν ἑπταμόριον , καὶ τῶν παρὰ τὸν ποταμὸν ἐκστάντες ἁλοπηγίων , καὶ πεντήκοντα τῶν ἀρίστων ὁμήρους ἐγχειρίσαντες .
ἐθριάμβευσε δὲ καὶ ἀπὸ τούτων εἰδοῖς Ὀκτωβρίαις , ἄλλους τε πολλοὺς αἰχμαλώτους ἔχων καὶ τὸν ἡγεμόνα τῶν Βηίων , ἄνδρα πρεσβύτην , ἀφρόνως δόξαντα καὶ παρ ἡλικίαν ἀπείρως τοῖς πράγμασι κεχρῆσθαι .
διὸ καὶ νῦν ἔτι θύοντες ἐπινίκια , γέροντα μὲν ἄγουσι δι ἀγορᾶς εἰς Καπιτώλιον ἐν περιπορφύρῳ , βοῦλλαν αὐτῷ παιδικὴν άψαντες , κηρύττει δ ὁ κῆρυξ Σαρδιανοὺς ὠνίους .
τυρρηνοὶ γὰρ ἄποικοι Σαρδιανῶν λέγονται , Τυρρηνικὴ δὲ πόλις οἱ Οὐήϊοι 0 .
τοῦτον ἔσχατον πόλεμον ὁ Ῥωμύλος ἐπολέμησεν .
εἶθ ὃ πολλοί , μᾶλλον δὲ πλὴν ὀλίγων πάσχουσι πάντες οἱ μεγάλαις καὶ παραλόγοις ἀρθέντες εὐτυχίαις εἰς δύναμιν καὶ ὄγκον , οὐ δ αὐτὸς διέφυγε παθεῖν , ἀλλ ἐκτεθαρρηκὼς τοῖς πράγμασι καὶ βαρυτέρῳ φρονήματι χρώμενος , ἐξίστατο τοῦ δημοτικοῦ , καὶ παρήλλαττεν εἰς μοναρχίαν ἐπαχθῆ καὶ λυποῦσαν ἀπὸ τοῦ σχήματος πρῶτον ᾧ κατεσχημάτιζεν ἑαυτόν .
ἁλουργῆ μὲν γὰρ ἐνεδύετο χιτῶνα καὶ τήβεννον ἐφόρει περιπόρφυρον , ἐν θρόνῳ δ ἀνακλίτῳ καθήμενος ἐχρημάτιζεν .
ἦσαν δὲ περὶ αὐτὸν ἀεὶ τῶν νέων οἱ καλούμενοι Κέλερες ἀπὸ τῆς περὶ τὰς ὑπουργίας ὀξύτητος .
ἐβάδιζον δὲ πρόσθεν ἕτεροι βακτηρίαις ἀνείργοντες τὸν ὄχλον , ὑπεζωσμένοι δ ἱμάντας ὥστε συνδεῖν εὐθὺς οὓς προστάξειε .
τὸ δὲ δῆσαι Λατῖνοι πάλαι μὲν λιγᾶρε , νῦν δ ἀλλιγᾶρε καλοῦσιν ·
ὅθεν οἵ τε ῥαβδοῦχοι λικτώρεις αἵ τε ῥάβδοι βάκιλα καλοῦνται διὰ τὸ χρῆσθαι τότε βακτηρίαις 0 .
εἰκὸς δὲ λικτώρεις ἐντιθεμένου τοῦ κάππα νῦν ὀνομάζεσθαι , πρότερον  γὰρ  λιτώρεις , ἑλληνιστὶ δὲ λειτουργοὺς ὄντας 0 ·
λήιτον γὰρ τὸ δημόσιον ἔτι νῦν Ἕλληνες καὶ λαὸν τὸ πλῆθος ὀνομάζουσιν .
ἐπεὶ δὲ τοῦ πάππου Νομήτορος ἐν Ἄλβῃ τελευτήσαντος , αὐτῷ βασιλεύειν προσῆκον , εἰς μέσον ἔθηκε τὴν πολιτείαν δημαγωγῶν , καὶ κατ ἐνιαυτὸν ἀπεδείκνυεν ἄρχοντα τοῖς Ἀλβανοῖς , ἐδίδαξε δὲ καὶ τοὺς ἐν Ῥώμῃ δυνατοὺς ἀβασίλευτον ζητεῖν καὶ αὐτόνομον πολιτείαν , ἀρχομένους ἐν μέρει καὶ ἄρχοντας 0 .
οὐ δὲ γὰρ οἱ καλούμενοι πατρίκιοι πραγμάτων μετεῖχον , ἀλλ ὄνομα καὶ σχῆμα περιῆν ἔντιμον αὐτοῖς , ἔθους ἕνεκα μᾶλλον ἢ γνώμης ἀθροιζομένοις εἰς τὸ βουλευτήριον 0 ·
εἶτα σιγῇ προστάττοντος ἠκροῶντο , καὶ τῷ πρότεροι τὸ δεδογμένον ἐκείνῳ πυθέσθαι τῶν πολλῶν πλέον ἔχοντες ἀπηλλάττοντο .
καὶ τ ἆλλα μὲν ἦν ἐλάττονα ·
τῆς δὲ γῆς τὴν δορίκτητον αὐτὸς ἐφ ἑαυτοῦ δασάμενος τοῖς στρατιώταις , καὶ τοὺς ὁμήρους τοῖς Βηίοις ἀποδούς , οὔ τε πεισθέντων οὔ τε βουλομένων ἐκείνων , ἔδοξε κομιδῇ τὴν γερουσίαν προπηλακίζειν .
ὅθεν εἰς ὑποψίαν καὶ διαβολὴν ἐνέπεσε παραλόγως ἀφανισθέντος αὐτοῦ μετ ὀλίγον χρόνον .
ἠφανίσθη δὲ νώναις Ἰουλίαις ὡς νῦν ὀνομάζουσιν , ὡς δὲ τότε , Κυντιλίαις , οὐδὲν εἰπεῖν βέβαιον οὐ δ ὁμολογούμενον πυθέσθαι περὶ τῆς τελευτῆς ἀπολιπών , ἀλλ ἢ τὸν χρόνον , ὡς προείρηται 0 1 .
δρᾶται γὰρ ἔτι νῦν ὅμοια τῷ τότε πάθει πολλὰ κατὰ τὴν ἡμέραν ἐκείνην .
οὐ δεῖ δὲ θαυμάζειν τὴν ἀσάφειαν , ὅπου Σκηπίωνος Ἀφρικανοῦ μετὰ δεῖπνον οἴκοι τελευτήσαντος οὐκ ἔσχε πίστιν οὐ δ ἔλεγχον ὁ τρόπος τῆς τελευτῆς , ἀλλ οἱ μὲν αὐτομάτως ὄντα φύσει νοσώδη καμεῖν λέγουσιν , οἱ δ αὐτὸν ὑφ ἑαυτοῦ φαρμάκοις ἀποθανεῖν , οἱ δὲ τοὺς ἐχθροὺς τὴν ἀναπνοὴν ἀπολαβεῖν αὐτοῦ νύκτωρ παρεισπεσόντας 0 .
καίτοι Σκηπίων ἔκειτο νεκρὸς ἐμφανὴς ἰδεῖν πᾶσι , καὶ τὸ σῶμα παρεῖχε πᾶσιν ὁρώμενον ὑποψίαν τινὰ τοῦ πάθους καὶ κατανόησιν ·
ῥωμύλου δ ἄφνω μεταλλάξαντος οὔ τε μέρος ὤφθη σώματος οὔ τε λείψανον ἐσθῆτος .
ἀλλ οἱ μὲν εἴκαζον ἐν τῷ ἱερῷ τοῦ Ἡφαίστου τοὺς βουλευτὰς ἐπαναστάντας αὐτῷ καὶ διαφθείραντας , νείμαντας τὸ σῶμα καὶ μέρος ἕκαστον ἐνθέμενον εἰς τὸν κόλπον ἐξενεγκεῖν ·
ἕτεροι δ οἴονται μή τ ἐν τῷ ἱερῷ τοῦ Ἡφαίστου μή τε μόνων τῶν βουλευτῶν παρόντων γενέσθαι τὸν ἀφανισμόν , ἀλλὰ τυχεῖν μὲν ἔξω περὶ τὸ καλούμενον αἰγὸς  ἢ ζορκὸς  ἕλος ἐκκλησίαν ἄγοντα τὸν Ῥωμύλον , ἄφνω δὲ θαυμαστὰ καὶ κρείττονα λόγου περὶ τὸν ἀέρα πάθη γενέσθαι καὶ μεταβολὰς ἀπίστους ·
τοῦ μὲν γὰρ ἡλίου τὸ φῶς ἐκλιπεῖν , νύκτα δὲ κατασχεῖν οὐ πρᾳεῖαν οὐ δ ἥσυχον , ἀλλὰ βροντάς τε δεινὰς καὶ πνοὰς ἀνέμων ζάλην ἐλαυνόντων πανταχόθεν ἔχουσαν 0 1 ·
ἐν δὲ τούτῳ τὸν μὲν πολὺν ὄχλον σκεδασθέντα φυγεῖν , τοὺς δὲ δυνατοὺς συστραφῆναι μετ ἀλλήλων ·
ἐπεὶ δ ἔληξεν ἡ ταραχὴ καὶ τὸ φῶς ἐξέλαμψε , καὶ τῶν πολλῶν εἰς τ αὐτὸ πάλιν συνερχομένων ζήτησις ἦν τοῦ βασιλέως καὶ πόθος , οὐκ ἐᾶν τοὺς δυνατοὺς ἐξετάζειν οὐ δὲ πολυπραγμονεῖν , ἀλλὰ τιμᾶν παρακελεύεσθαι πᾶσι καὶ σέβεσθαι Ῥωμύλον , ὡς ἀνηρπασμένον εἰς θεοὺς καὶ θεὸν εὐμενῆ γενησόμενον αὐτοῖς ἐκ χρηστοῦ βασιλέως .
τοὺς μὲν οὖν πολλοὺς ταῦτα πειθομένους καὶ χαίροντας ἀπαλλάττεσθαι , μετ ἐλπίδων ἀγαθῶν προσκυνοῦντας ·
εἶναι δέ τινας οἳ τὸ πρᾶγμα πικρῶς καὶ δυσμενῶς ἐξελέγχοντες ἐτάραττον τοὺς πατρικίους καὶ διέβαλλον , ὡς ἀβέλτερα τὸν δῆμον ἀναπείθοντας , αὐτοὺς δὲ τοῦ βασιλέως αὐτόχειρας ὄντας .
οὕτως οὖν ἄνδρα τῶν πατρικίων γένει πρῶτον ἤθει τε δοκιμώτατον αὐτῷ τε Ῥωμύλῳ πιστὸν καὶ συνήθη , τῶν ἀπ Ἄλβης ἐποίκων , Ἰούλιον Πρόκλον , εἰς ἀγορὰν παρελθόντα καὶ τῶν ἁγιωτάτων ἔνορκον ἱερῶν ἁψάμενον εἰπεῖν ἐν πᾶσιν , ὡς ὁδὸν αὐτῷ βαδίζοντι Ῥωμύλος ἐξ ἐναντίας προσιὼν φανείη , καλὸς μὲν ὀφθῆναι καὶ μέγας ὡς οὔποτε πρόσθεν , ὅπλοις δὲ λαμπροῖς καὶ φλέγουσι κεκοσμημένος 0 .
αὐτὸς μὲν οὖν ἐκπλαγεὶς πρὸς τὴν ὄψιν ὦ βασιλεῦ , φάναι , τί δὴ παθὼν ἢ διανοηθείς , ἡμᾶς μὲν ἐν αἰτίαις πεποίηκας ἀδίκοις καὶ πονηραῖς , πᾶσαν δὲ τὴν πόλιν ὀρφανὴν ἐν μυρίῳ πένθει προλέλοιπας ;
ἐκεῖνον δ ἀποκρίνασθαι ·
θεοῖς ἔδοξεν ὦ Πρόκλε τοσοῦτον ἡμᾶς γενέσθαι μετ ἀνθρώπων χρόνον , ἐκεῖθεν ὄντας , καὶ πόλιν ἐπ ἀρχῇ καὶ δόξῃ μεγίστῃ κτίσαντας , αὖθις οἰκεῖν οὐρανόν .
ἀλλὰ χαῖρε καὶ φράζε Ῥωμαίοις , ὅτι σωφροσύνην μετ ἀνδρείας ἀσκοῦντες ἐπὶ πλεῖστον ἀνθρωπίνης ἀφίξονται δυνάμεως .
ἐγὼ δ ὑμῖν εὐμενὴς ἔσομαι δαίμων Κυρῖνος .
ταῦτα πιστὰ μὲν εἶναι τοῖς Ῥωμαίοις ἐδόκει διὰ τὸν τρόπον τοῦ λέγοντος καὶ διὰ τὸν ὅρκον ·
οὐ μὴν ἀλλὰ καὶ δαιμόνιόν τι συνεφάψασθαι πάθος ὅμοιον ἐνθουσιασμῷ 0 ·
μηδένα γὰρ ἀντειπεῖν , ἀλλὰ πᾶσαν ὑπόνοιαν καὶ διαβολὴν ἀφέντας εὔχεσθαι Κυρίνῳ καὶ θεοκλυτεῖν ἐκεῖνον .
ἔοικε μὲν οὖν ταῦτα τοῖς ὑφ Ἑλλήνων περί τ Ἀριστέου τοῦ Προικοννησίου καὶ Κλεομήδους τοῦ Ἀστυπαλαιέως μυθολογουμένοις .
ἀριστέαν μὲν γὰρ ἔν τινι κναφείῳ τελευτῆσαί φασι , καὶ τὸ σῶμα μετιόντων αὐτοῦ τῶν φίλων ἀφανὲς οἴχεσθαι ·
λέγειν δέ τινας εὐθὺς ἐξ ἀποδημίας ἥκοντας ἐντυχεῖν Ἀριστέᾳ τὴν ἐπὶ Κρότωνος πορευομένῳ .
κλεομήδη δὲ ῥώμῃ καὶ μεγέθει σώματος ὑπερφυᾶ γενόμενον , ἔμπληκτόν τε τῷ τρόπῳ καὶ μανικὸν ὄντα , πολλὰ δρᾶν βίαια , καὶ τέλος ἔν τινι διδασκαλείῳ παίδων τὸν ὑπερείδοντα τὴν ὀροφὴν κίονα πατάξαντα τῇ χειρὶ κλάσαι μέσον καὶ τὴν στέγην καταβαλεῖν 0 .
ἀπολομένων δὲ τῶν παίδων διωκόμενον , εἰς κιβωτὸν καταφυγεῖν μεγάλην καὶ τὸ πῶμα κατακλείσαντα συνέχειν ἐντός , ὥστ ἀποσπάσαι μὴ δύνασθαι πολλοὺς ὁμοῦ βιαζομένους 0 ·
κατασχίσαντας δὲ τὴν κιβωτόν , οὔ τε ζῶντα τὸν ἄνθρωπον εὑρεῖν οὔ τε νεκρόν 0 .
ἐκπλαγέντας οὖν ἀποστεῖλαι θεοπρόπους εἰς Δελφούς , οἷς τὴν Πυθίαν εἰπεῖν ἔσχατος ἡρώων Κλεομήδης Ἀστυπαλαιεύς 0 .
λέγεται δὲ καὶ τὸν Ἀλκμήνης ἐκκομιζομένης νεκρὸν ἄδηλον γενέσθαι , λίθον δὲ φανῆναι κείμενον ἐπὶ τῆς κλίνης , καὶ ὅλως πολλὰ τοιαῦτα μυθολογοῦσι , παρὰ τὸ εἰκὸς ἐκθειάζοντες τὰ θνητὰ τῆς φύσεως ἅμα τοῖς θείοις .
ἀπογνῶναι μὲν οὖν παντάπασι τὴν θειότητα τῆς ἀρετῆς ἀνόσιον καὶ ἀγεννές , οὐρανῷ δὲ μειγνύειν γῆν ἀβέλτερον 0 .
φατέον οὖν , ἐχομένοις τῆς ἀσφαλείας , κατὰ Πίνδαρον , ὡς σῶμα μὲν πάντων ἕπεται θανάτῳ περισθενεῖ , ζῳὸν δ ἔτι λείπεται αἰῶνος εἴδωλον ·
τὸ γάρ ἐστι μόνον ἐκ θεῶν .
ἥκει γὰρ ἐκεῖθεν , ἐκεῖ δ ἄνεισιν , οὐ μετὰ σώματος , ἀλλ ἐὰν ὅτι μάλιστα σώματος ἀπαλλαγῇ καὶ διακριθῇ καὶ γένηται καθαρὸν παντάπασι καὶ ἄσαρκον καὶ ἁγνόν .
αὕη γὰρ ψυχὴ ἀρίστη , καθ Ἡράκλειτον , ὥσπερ ἀστραπὴ νέφους διαπταμένη τοῦ σώματος 0 1 .
ἡ δὲ σώματι πεφυρμένη καὶ περίπλεως σώματος , οἷον ἀναθυμίασις ἐμβριθὴς καὶ ὁμιχλώδης , δυσέξαπτός ἐστι καὶ δυσανακόμιστος .
οὐδὲν οὖν δεῖ τὰ σώματα τῶν ἀγαθῶν συναναπέμπειν παρὰ φύσιν εἰς οὐρανόν , ἀλλὰ τὰς ἀρετὰς καὶ τὰς ψυχὰς παντάπασιν οἴεσθαι κατὰ φύσιν καὶ δίκην θείαν ἐκ μὲν ἀνθρώπων εἰς ἥρωας , ἐκ δ ἡρώων εἰς δαίμονας , ἐκ δὲ δαιμόνων , ἂν τέλεον ὥσπερ ἐν τελετῇ καθαρθῶσι καὶ ὁσιωθῶσιν , ἅπαν ἀποφυγοῦσαι τὸ θνητὸν καὶ παθητικόν , οὐ νόμῳ πόλεως , ἀλλ ἀληθείᾳ καὶ κατὰ τὸν εἰκότα λόγον εἰς θεοὺς ἀναφέρεσθαι , τὸ κάλλιστον καὶ μακαριώτατον τέλος ἀπολαβούσας 0 1 2 .
τὴν δὲ γενομένην ἐπωνυμίαν τῷ Ῥωμύλῳ τὸν Κυρῖνον οἱ μὲν Ἐνυάλιον προσαγορεύουσιν , οἱ δὲ πολίτην , ὅτι καὶ τοὺς πολίτας Κυρίτας ὠνόμαζον , οἱ δὲ τὴν αἰχμὴν ἢ τὸ δόρυ τοὺς παλαιοὺς κύριν ὀνομάζειν , καὶ Κυρίτιδος Ἥρας ἄγαλμα καλεῖν ἐπ αἰχμῆς ἱδρυμένον , ἐν δὲ τῇ Ῥηγίᾳ δόρυ καθιδρυμένον Ἄρεα προσαγορεύειν καὶ δόρατι τοὺς ἐν πολέμοις ἀριστεύοντας γεραίρειν 0 1 2 ·
ὡς οὖν ἀρήιόν τινα τὸν Ῥωμύλον ἢ αἰχμητὴν θεὸν ὀνομασθῆναι Κυρῖνον 0 .
ἱερὸν μὲν οὖν αὐτοῦ κατεσκευασμένον ἐστὶν ἐν τῷ λόφῳ τῷ Κυρίνᾳ προσαγορευομένῳ δι ἐκεῖνον ·
ᾗ δ ἡμέρᾳ μετήλλαξεν , ὄχλου φυγὴ καλεῖται καὶ νῶναι Καπρατῖναι διὰ τὸ θύειν εἰς τὸ τῆς αἰγὸς ἕλος ἐκ πόλεως κατιόντας ·
τὴν γὰρ αἶγα κάπραν ὀνομάζουσιν .
ἐξιόντες δὲ πρὸς τὴν θυσίαν πολλὰ τῶν ἐπιχωρίων ὀνομάτων φθέγγονται μετὰ βοῆς , οἷον Μάρκου , Λουκίου , Γαΐου , μιμούμενοι τὴν τότε τροπὴν καὶ ἀνάκλησιν ἀλλήλων μετὰ δέους καὶ ταραχῆς .
ἔνιοι μέντοι τὸ μίμημα τοῦτό φασι μὴ φυγῆς , ἀλλ ἐπείξεως εἶναι καὶ σπουδῆς , εἰς αἰτίαν τοιαύτην ἀναφέροντες τὸν λόγον .
ἐπεὶ Κελτοὶ τὴν Ῥώμην καταλαβόντες ἐξεκρούσθησαν ὑπὸ Καμίλλου , καὶ δι ἀσθένειαν ἡ πόλις οὐκέτι ῥᾳδίως ἑαυτὴν ἀνελάμβανεν , ἐστράτευσαν ἐπ αὐτὴν πολλοὶ τῶν Λατίνων , ἄρχοντα Λίβιον Ποστούμιον ἔχοντες .
οὗτος δὲ καθίσας τὸν στρατὸν οὐ πρόσω τῆς Ῥώμης ἔπεμπε κήρυκα , βούλεσθαι λέγων τοὺς Λατίνους ἐκλιποῦσαν ἤδη τὴν παλαιὰν οἰκειότητα καὶ συγγένειαν ἐκζωπυρῆσαι , καιναῖς αὖθις ἀνακραθέντων ἐπιγαμίαις τῶν γενῶν .
ἂν οὖν πέμψωσι παρθένους τε συχνὰς καὶ γυναικῶν τὰς ἀνάνδρους , εἰρήνην ἔσεσθαι καὶ φιλίαν αὐτοῖς , ὡς ὑπῆρξε πρὸς Σαβίνους πρότερον ἐκ τῶν ὁμοίων .
ταῦτ ἀκούσαντες οἱ Ῥωμαῖοι τόν τε πόλεμον ἐφοβοῦντο , καὶ τὴν παράδοσιν τῶν γυναικῶν οὐδὲν αἰχμαλωσίας ἐπιεικέστερον ἔχειν ἐνόμιζον .
ἀποροῦσι δ αὐτοῖς θεράπαινα Φιλωτίς , ὡς δ ἔνιοι λέγουσι Τουτόλα καλουμένη , συνεβούλευσε μηδέτερα ποιεῖν , ἀλλὰ χρησαμένους δόλῳ διαφυγεῖν ἅμα τὸν πόλεμον καὶ τὴν ἐξομήρευσιν .
ἦν δ ὁ δόλος , αὐτήν τε τὴν Φιλωτίδα καὶ σὺν αὐτῇ θεραπαινίδας εὐπρεπεῖς κοσμήσαντας ὡς ἐλευθέρας ἀποστεῖλαι πρὸς τοὺς πολεμίους ·
εἶτα νύκτωρ τὴν Φιλωτίδα πυρσὸν ἆραι , τοὺς δὲ Ῥωμαίους ἐπελθεῖν μετὰ τῶν ὅπλων καὶ χρήσασθαι κοιμωμένοις τοῖς πολεμίοις .
ταῦτα δ ἐδρᾶτο πεισθέντων τῶν Λατίνων , καὶ τὸν πυρσὸν ἀνέσχεν ἡ Φιλωτὶς ἔκ τινος ἐρινεοῦ , περισχοῦσα προκαλύμμασι καὶ παραπετάσμασιν ὄπισθεν , ὥστε τοῖς πολεμίοις ἀόρατον εἶναι τὸ φῶς , τοῖς δὲ Ῥωμαίοις κατάδηλον 0 .
ὡς οὖν ἐπεῖδον , εὐθὺς ἐξῄεσαν ἐπειγόμενοι καὶ διὰ τὴν ἔπειξιν ἀλλήλους περὶ τὰς πύλας ἀνακαλοῦντες πολλάκις .
ἐμπεσόντες δὲ τοῖς πολεμίοις ἀπροσδοκήτως καὶ κρατήσαντες , ἐπινίκιον ἄγουσι τὴν ἑορτήν .
καὶ Καπρατῖναι μὲν αἱ νῶναι καλοῦνται διὰ τὸν ἐρινεόν , καπρίφικον ὑπὸ Ῥωμαίων ὀνομαζόμενον .
ἑστιῶσι δὲ τὰς γυναῖκας ἔξω συκῆς κλάδοις σκιαζομένας ·
αἱ δὲ θεραπαινίδες ἀγείρουσι περιιοῦσαι καὶ παίζουσιν , εἶτα πληγαῖς καὶ βολαῖς λίθων χρῶνται πρὸς ἀλλήλας , ὡς καὶ τότε τοῖς Ῥωμαίοις παραγενόμεναι καὶ συναγωνισάμεναι μαχομένοις .
ταῦτ οὐν πολλοὶ προσίενται τῶν συγγραφέων , ἀλλὰ καὶ τὸ μεθ ἡμέραν χρῆσθαι τῇ ἀνακλήσει τῶν ὀνομάτων καὶ τὸ πρὸς τὸ ἕλος τὸ τῆς αἰγὸς ὡς ἐπὶ θυσίαν βαδίζοντας ἔοικε τῷ προτέρῳ λόγῳ προστίθεσθαι μᾶλλον , εἰ μὴ νὴ Δία τῆς αὐτῆς ἡμέρας ἐν χρόνοις ἑτέροις ἀμφότερα τὰ πάθη συνέτυχε γενέσθαι 0 .
λέγεται δὲ Ῥωμύλος τέσσαρα μὲν ἔτη καὶ πεντήκοντα γεγονώς , ὄγδοον δὲ βασιλεύων ἐκεῖνο καὶ τριακοστόν , ἐξ ἀνθρώπων ἀφανισθῆναι .
ἃ μὲν οὖν ἄξια μνήμης πυθέσθαι περὶ Ῥωμύλου καὶ Θησέως συμβέβηκεν ἡμῖν , ταῦτ ἐστί .
φαίνεται δὲ πρῶτον ὁ μὲν ἐκ προαιρέσεως , οὐδενὸς ἀναγκάζοντος , ἀλλ ἐξὸν ἀδεῶς ἐν Τροιζῆνι βασιλεύειν διαδεξάμενον ἀρχὴν οὐκ ἄδοξον , αὐτὸς ἀφ ἑαυτοῦ μεγάλων ὀρεχθείς ·
ὁ δὲ δουλείας φυγῇ παρούσης καὶ τιμωρίας ἐπιφερομένης , ἐκεῖνο τὸ τοῦ Πλάτωνος , ἀτεχνῶς ὑπὸ δέους ἀνδρεῖος γενόμενος , καὶ φόβῳ τοῦ τὰ ἔσχατα παθεῖν ἐπὶ τὸ δρᾶν μεγάλα δι ἀνάγκην παραγενόμενος 0 .
ἔπειτα τούτου μὲν ἔργον ἐστὶ τὸ μέγιστον ἀνελεῖν ἕνα τὸν Ἄλβης τύραννον , ἐκείνου δὲ πάρεργα καὶ προάγωνες ἦσαν ὁ Σκείρων , ὁ Σίνις , ὁ Προκρούστης , ὁ Κορυνήτης , οὓς ἀναιρῶν καὶ κολάζων ἀπήλαττε τὴν Ἑλλάδα δεινῶν τυράννων πρὶν ὅστις ἐστὶ γινώσκειν τοὺς ὑπ αὐτοῦ σῳζομένους , καὶ τῷ μὲν παρῆν ἀπραγμόνως κομίζεσθαι διὰ θαλάττης ἀδικουμένῳ μηδὲν ὑπὸ τῶν λῃστῶν , Ῥωμύλῳ δ οὐ παρῆν μὴ πράγματα ἔχειν Ἀμουλίου ζῶντος .
μέγα δὲ τούτου τεκμήριον ὁ μὲν γὰρ οὐδὲν αὐτὸς ἀδικούμενος ὥρμησεν ὑπὲρ ἄλλων ἐπὶ τοὺς πονηρούς , οἱ δ ὅσον αὐτοὶ κακῶς οὐκ ἔπασχον ὑπὸ τοῦ τυράννου , περιεώρων ἀδικοῦντα πάντας 0 .
καὶ μὴν εἰ μέγα τὸ τρωθῆναι μαχόμενον Σαβίνοις καὶ ἀνελεῖν Ἄκρωνα καὶ πολλῶν μάχῃ κρατῆσαι πολεμίων , τούτοις μὲν ἔστι τοῖς ἔργοις κενταυρομαχίαν καὶ τὰ πρὸς Ἀμαζόνας παραβαλεῖν 0 ·
ὃ δ ἐτόλμησε Θησεὺς περὶ τὸν Κρητικὸν δασμόν , εἴ τε τινὶ θηρίῳ βοράν , εἴ τε πρόσφαγμα τοῖς Ἀνδρόγεω τάφοις , εἴ θ , ὃ κουφότατόν ἐστὶ τῶν λεγομένων , λατρεύειν παρ ἀνδράσιν ὑβρισταῖς καὶ δυσμενέσιν ἀκλεῆ λατρείαν καὶ ἄτιμον ἐπιδοὺς ἑαυτόν , ἑκουσίως μετὰ παρθένων πλεύσας καὶ παίδων νέων , οὐκ ἂν εἴποι τις ἡλίκης ἐστὶ τόλμης ἢ μεγαλοφροσύνης ἢ δικαιοσύνης περὶ τὸ κοινὸν ἢ πόθου δόξης καὶ ἀρετῆς 0 1 2 .
ὥστ ἔμοιγε φαίνεται μὴ κακῶς ὁρίζεσθαι τοὺς φιλοσόφους τὸν ἔρωτα θεῶν ὑπηρεσίαν πρὸς ἐπιμέλειαν καὶ σωτηρίαν νέων .
ὁ γὰρ Ἀριάδνης ἔρως παντὸς μᾶλλον ἔοικεν ἔργον θεοῦ καὶ μηχανὴ γενέσθαι σωτηρίας ἕνεκα τοῦ ἀνδρός , καὶ οὐκ ἄξιον αἰτιᾶσθαι τὴν ἐρασθεῖσαν , ἀλλὰ θαυμάζειν εἰ μὴ πάντες οὕτω καὶ πᾶσαι διετέθησαν 0 ·
εἰ δ ἐκείνη μόνη τοῦτ ἔπαθεν , εἰκότως ἔγωγε φαίην ἂν αὐτὴν ἀξιέραστον θεῷ γεγονέναι , φιλόκαλον καὶ φιλάγαθον καὶ τῶν ἀρίστων ἐρωτικὴν οὖσαν .
ἀμφοτέρων τοίνυν τῇ φύσει πολιτικῶν γεγονότων , οὐδέτερος διεφύλαξε τὸν βασιλικὸν τρόπον ἐξέστη δὲ καὶ μετέβαλε μεταβολὴν ὁ μὲν δημοτικήν , ὁ δὲ τυραννικήν , τ αὐτὸν ἀπ ἐναντίων παθῶν ἁμαρτόντες 0 1 .
δεῖ γὰρ τὸν ἄρχοντα σῴζειν πρῶτον αὐτὴν τὴν ἀρχήν σῴζεται δ οὐχ ἧττον ἀπεχομένη τοῦ μὴ προσήκοντος ἢ περιεχομένη τοῦ προσήκοντος 0 .